钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

者可见两食或交周在黄道南入戊壬食限越五大月必入庚甲食限人居赤道南者可见两食

谓太阳越七月而再食则小月也否则交周度大于正交及中交之总食限而先在内后必在外不食矣若七小月间交周行依前

得二百○八度四十七分。而设无南北差者，则以日
月两半径为食限，得甲乙及戊丁各六度一十二分。
而总乙己丁弧一百九十二度二十四分，小于交周
一十六度二十三分。即太阳先食于丁戊限内，越七
月后，必己出甲乙限外，亦不食也。既常有南北视差，
则以较馀交周弧一十六度二十三分平分之，以加
于甲乙及戊丁，得甲壬及戊癸二限，各一十四度二
十三分，而壬己癸与交周弧相等。又甲壬及戊癸一
十四度二十三分，得相值之距度，一度一十三分三十八秒。减二径折半，得四十一分一十八秒，为各视
差。倍之，得一度二十三分，则诸方有此视差者，得有
食也。今所论七小月，太阳迟行后于太阴，共一十四
度四十○分，为太阴一日五小时所行之弧。是一日
五小时者七小月，不及七平月之时刻也。总七小月，
得二百○五日一十二小时，故越七月得再会，先会
在卯，后会必在酉。又太阳行七小月，实得一百九十
八度。〈前已证〉从最高平分之，得先会太阴在娵訾宫二
十七度，后会在寿星宫一十五度，则凡离是二壤，值
是二时，所见太阴南北视差并得一度二十三分者，
必越七月得再见日食也。此为极出地三十四度以
上。盖距赤道愈远，视差愈大，所见食分愈多矣。

《食分》第二。〈凡四章。〉

欲知此月内有无交食，则以《食限》求之。〈见上文〉“欲知此
食，食分几何，则以距度求之。”距度者，在月食为太阴
心实，距地景之心，两心愈相近，月食分愈多，在日食
为日月两心。以视度相距，其近其远，皆以目视为准，
不依实推。盖定朔为实，交会天下所同，而人见日食，
东西南北各异，所以然者，皆视度所为也。日食详说
见后篇。此先解月食分，则论定望实会人所见者，东
西九服各异，南北《天下不殊》也。如左：

太阴食甚分数

太阴在食限内过地景，其两心最相近时为食甚，而
食分必多。欲知食甚之处，用距度求之，盖距度与地
半景及月半径相减，得月入景之分。

此言“分” 者，天周度数之分，非平分月径之分也。称分有二类，见下二文。

如两半径得一度，距度四十○分相减，馀二十分，为
所求月入景之分也。但距度与半景或等或不等，若
过不及之分小于月半径，则月不全入景，而止食其
半或太半或少半而已。若距度小于半景者，为太阴
之正半径，则虽全食，随复生光，其食分即太阴之全
径。以月自行推之，若绝无距度，即太阴遇景正在两
交，则并其两半径，可推月食之分也。

假如甲乙为地景。

《定》望时月入此则失光，亦名“暗虚。”